**Kiskőrös Város Önkormányzata Képviselő-testületének**

**a közterületek elnevezéséről, az elnevezés megváltoztatásáról, azok jelöléséről és a házszámozás rendjéről szóló 25/2013. (XII.19.)** **önkormányzat rendelet módosításának**

**általános indokolása:**

Magyarország területén található ingatlannak a központi címregiszterről és a címkezelésről szóló 345/2014. (XII. 23.) Korm. rendeletben ( a továbbiakban:Kcr.) rögzített eljárási rend szerint megállapított és a központi címregiszterbe bejegyzett címmel kell rendelkeznie.

A Kcr. 13. § (2) bekezdése szerint, ha a címképzés tárgyát képező ingatlan csak magánútról közelíthető meg, annak elnevezésére vonatkozóan a helyi önkormányzati rendeletben foglalt szabályok az irányadók.

Kiskőrös Város Képviselő-testülete a város közigazgatási területén az út, utca, a tér, a park, a köz, a sétány stb. jellegű közterület és a nagyobb területű összefüggő városrész, lakótelep, stb., valamint az utcanév- és házszámtábla elhelyezésének rendjét aközterületek elnevezéséről, az elnevezés megváltoztatásáról, azok jelöléséről és a házszámozás rendjéről szóló 25/2013. (XII.19.) önkormányzati rendeletben ( a továbbiakban: Kr.) szabályozta.

Kr. nem tartalmaz magánút elnevezésére vonatkozó szabályokat. Tekintettel arra, hogy Kcr. közterületnévként értelmezi az elnevezett magánút nevét is célszerű a Kr-t kiegészíteni a magánút elnevezésére vonatkozó rendelkezéssel.

A Kcr. részletesen szabályozza a közterületek elnevezésének, az elnevezés megváltoztatásának, valamint a házszámok megállapításának a szabályait, azért ennek megfelelően hatályon kívül kell helyezni az önkormányzati rendelet erre vonatkozó szabályait is.

A rendelete-tervezet előkészítése során figyelembe vettük a jogalkotásról szóló 2010. évi CXXX. törvényt és a jogszabályszerkesztésről szóló 6/2009. (XII.14.) IRM rendeletben foglalt szabályokat.

**A rendelet-tervezet részletes indokolása:**

Az 1. §-hoz

A rendelet-tervezet 1.§-a rögzíti a rendelet célját és hatályát. A Kcr. 2015. január 1-jével lépett hatályba és a Kcr. rendelkezésinek megfelelően kellett a Kr. céljára és hatályára vonatkozó rendelkezést módosítani.

A 2. §-hoz

A Kcr. értelmező rendelkezésével összhangban került módosításra a házszám és a közterületnév fogalma.

A 3. §-hoz

A magánút elnevezésére javaslatot a tulajdonosok együttesen tehetnek. A javaslatot indokolással együtt kell a polgármesterhez benyújtani.

A 4. §-hoz

Hatályon kívül helyező rendelkezéseket tartalmazza ez a szakasz.

Az 5. §-hoz

A hatályba léptető rendelkezéseket tartalmazza ez a szakasz.